Ciro Abath

Cirilio Julien (Ciro) Abath (☆ 1954 na Aruba) ta un ceramista y artista visual Arubano.

 Biografia 
Di 1972 pa 1978 Abath a studia na Academie voor Beeldende Vorming na Tilburg. Despues el a sigui diferente tayer, entro otro na Salzburg, New York y Istanbul y a pasa un periodo largo di trabou na e "Europees Keramisch Werkcentrum" na Den Bosch. Desde 1978 e ta docente di arte plastico na Colegio Arubano. Ciro Abath: Ceramiek in verweerde vormen, Amigoe (3 juni 1995). Recupera 29 september 2021. Na 2008 Abath ta lanta Terrafuse cu ta organisa curso y realisa obhetonan cu e meta pa stimula e arte di glas y ceramica na Aruba. E studio aki e ta comparti hunto cu su casa Marian Abath-Nieskens, artista di glas.

Como artista Abath ta specialisa den composicion ceramico y obranan espacial tres dimensional, ehecuta entre otro den brons, plata, messing y hilo di metal. Su obranan ta toca temanan di simbolismo, historia y mitologia ademas di ta manifesta e influencia di e naturalesa Arubano.Foto met onderschrift, Amigoe (23 september 1982). Recupera 29 september 2021. Piedra, cocolishi y animalnan (entre otro cangreu, dori y lagadishi) ta hunga un rol importante den su iconografia. 

Abath a exhibi su instalacionnan na varios exhibicion internacional, manera Museo del Barrio (New York), Perez Museum (Miami), Museum de Fundatie (Zwolle) y Karibische Kunst Heute (Kassel, Alemania).Atelier Ciro Abath, Trendbeheer.com (2018). Recupera 29 september 2021. Tambe el a representa Aruba na e di 23 Bienal di São Paulo y e VII Biennale di Havana. Un di e obranan cu el a exhibi na Museum de Fundatie tabata un obra crea hunto cu ceramista Ellen Spijkstra di Corsou, yama Transicion.Sasha Dees, Atelier Ciro Abath, trendbeheer.com (26 di maart 2018) 

Na Aruba ta encontra algun di su obranan den espacio publico; entre otro e escultura Desert Fruit den hardin di escultura na Aeropuerto Internacional Reina Beatrix (2012), estatua di Padu Lampe, Rufo Wever y Lio Booi riba Plaza Padu (2017), estatua Señora Husticia riba Plaza Alameda, escultura Ey Serca na entrada di e sucursal di Aruba Bank na Hato y busto di Papa Juan Pablo II dilanti misa Pro Catedral San Francisco (2021). 

 Obra (seleccion)

 Unwanted Visitor (1991)
 Blue Bird  (1993)
 Flight Interupted (1994)
 Deseo di hero (1997)
 Iron Will I and II  (1999)
 La Unión Colectiva (2000) 
 Orguyo
 Toys of the Conquistador


 Coleccion permanent (seleccion) 
 Aruba 
 Colleccion Alice von Romondt, Mi alma
 Hulanda 
 Design Museum Den Bosch, Jagadishi

 Exhibicion (seleccion)

 Solo 

 1999 - Autorretrato na Oranjestad, Aruba

 Colectivo/duo 
 1985 - Arte Contemporaneo Arubano '85 na Biblioteca Publico Aruba
 1988 - Bida i kolo na Stedelijk Museum Schiedam
 1992 - Un Abraso ku Koló na Heemstede, Hulanda
 1994 
Karibisch Kunst Heute na Kassel, Alemania
West Kunst (Arte di Antia hulandes y  Aruba) na Rotterdam, Hulanda
 1995 
 Karibik Art na Kassel, Alemania
 Ciro Abath / Ludwig de L'isle na Willemstad, Corsou
 1996 - Bienal de São Paulo, n° 23 na São Paulo, Brazil
 1998 - Carifesta na Bridgetown, Babrbados
 2000 - Bienal de la Habana, n° 7 na Havana, Cuba
 2011 - Microcosm na Washington, Merka

 Link externo 
 Bienal di Cuba (2000)

Aruba
Category:Arte na Aruba